UDTALELSE Nr. 2/97 om forslag til Rådets forordning (Euratom, EKSF, EF) om fastsættelse af de af Kommissionen befuldmægtigedes beføjelser og forpligtelser i henhold til artikel 18, stk. 2 og 3, i forordning (EØF, Euratom) nr. 1552/89 (97/C 175/01)

REVISIONSRETTEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 78 H,

under henvisning til traktaten om oprettelse af Det Europæiske Fællesskab, særlig artikel 209,

under henvisning til traktaten om oprettelse af Det Europæiske Atomenergifællesskab, særlig artikel 183,

under henvisning til Rådets afgørelse 94/728/EF, Euratom af 31. oktober 1994 om ordningen for De Europæiske Fællesskabers egne indtægter (1), særlig artikel 8, stk. 2,

under henvisning til Rådets forordning (EØF, Euratom) nr. 1552/89 af 29. maj 1989 om anvendelse af afgørelse 88/376/EØF, Euratom om ordningen for Fællesskabernes egne indtægter (2), senest ændret ved Rådets forordning (Euratom, EF) nr. 1355/96 af 8. juli 1996 (3),

under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (4),

under henvisning til Rådets forordning (EØF, Euratom, EKSF) nr. 165/74 af 21. januar 1974 om fastsættelse af de af Kommissionen bemyndigede funktionærers beføjelser og forpligtelser i henhold til artikel 14, stk. 5, i forordning (EØF, Euratom, EKSF) nr. 2/71 (5),

under henvisning til finansforordningen af 21. december 1977 vedrørende De Europæiske Fællesskabers almindelige budget, senest ændret ved Rådets forordning nr. 2335/95 af 18. september 1995 (6), særlig artikel 85,

under henvisning til forslag til Rådets forordning forelagt af Kommissionen den 10. januar 1997 (7),

under henvisning til Rådets afgørelse af 14. februar 1997 om at anmode Revisionsretten om at afgive udtalelse om dette forslag, og

ud fra følgende betragtning:

sigtet med forslaget er at fastlægge bestemmelser om de af Kommissionen befuldmægtigedes beføjelser -

VEDTAGET FØLGENDE UDTALELSE:

1. Rådets forordning (EØF, Euratom, EKSF) nr. 165/74 af 21. januar 1974 om fastsættelse af de af Kommissionen befuldmægtigedes beføjelser og forpligtelser er ikke blevet ændret, således at der tages hensyn til, at Kommissionens kontrolbeføjelser er blevet udvidet siden 1989 i henhold til fællesskabsbestemmelserne. Fællesskabsbestemmelserne om egne indtægter er imidlertid blevet ændret flere gange, og derfor bør gennemførelsesbestemmelserne til de nye elementer i Rådets forordning (EØF, Euratom) nr. 1552/89 af 29. maj 1989 føres ajour.

2. Ved det foreliggende forslag til forordning ophæves Rådets forordning (EØF, Euratom, EKSF) nr. 165/74 af 21. januar 1974. Retten foreslår, at der i selve titlen på den nye forordning henvises udtrykkeligt til de egne indtægter i deres helhed, eftersom samtlige elementer i de egne indtægter berøres af de nye bestemmelser.

3. Forslaget til forordning indeholder navnlig retningslinjer for, hvordan Kommissionen repræsenteret ved sine befuldmægtigede inden for rammerne af den nye kontrolordning udfører kontrol på stedet som fastsat i artikel 18, stk. 3, i Rådets forordning (EØF, Euratom) nr. 1552/89 af 29. maj 1989. I artikel 3, stk. 3, er defineret den procedure, Kommissionens befuldmægtigede skal følge ved tilrettelæggelsen af arbejdet og ved etablering af kontakter med de af kontrollen berørte tjenestegrene og, i givet fald, de betalingspligtige.

4. Kommissionen foreslår også, at begrebet befuldmægtiget udvides til at omfatte midlertidigt ansatte, og at der fastsattes særlige bestemmelser for udstationerede nationale eksperter, for embedsmænd fra andre medlemsstater samt for embedsmænd fra eksterne organer.

5. Retten konstaterer, at Kommissionen har foreslået denne udvidelse af begrebet befuldmægtiget eller person, der er beføjet til at deltage i Kommissionens kontrol, fordi det i givet fald kan være nødvendigt at gøre brug af særlige kontrolbeføjelser. Af samme grunde bør bestemmelserne om bistand fra udstationerede nationale eksperter, embedsmænd fra andre medlemsstater og eksterne organer også være gældende for kontrol af de traditionelle egne indtægter og de egne moms- og BNI-indtægter. Ved at udelukke sidstnævnte skaber Kommissionens forslag i realiteten ubalance i kontrollen af de egne indtægter.

6. Retten gør også opmærksom på, at kombinerer man forslagets artikel 8 og artikel 11, stk. 2, i forordning nr. 1553/89, finder forslaget til forordning i dets helhed imidlertid anvendelse på moms-indtægterne. Forslaget er dermed selvmodsigende, og anvendelsen af det på de egne momsindtægter afhænger af, om artikel 7 eller artikel 8 bliver lagt til grund herfor.

7. Retten forelægger i det følgende i oversigtsform sine ændringsforslag og bemærkninger til Kommissionens forslag.

Vedtaget af Revisionsretten i Luxembourg på mødet den 24. april 1997.

På Revisionsrettens vegne

Bernhard FRIEDMANN

Formand

UDTALELSE FRA REVISIONSRETTEN OM FORSLAG TIL FORORDNING OM FASTSÆTTELSE AF DE AF KOMMISSIONEN BEFULDMÆGTIGEDES BEFØJELSER OG FORPLIGTELSER

>TABELPOSITION>

(1) EFT L 293 af 12. 11. 1994, s. 9.

(2) EFT L 155 af 7. 6. 1989, s. 1.

(3) EFT L 175 af 13. 7. 1996, s. 3.

(4) EFT L 155 af 7. 6. 1989, s. 9.

(5) EFT L 20 af 24. 1. 1974, s. 1.

(6) EFT L 240 af 7. 10. 1995, s. 12.

(7) EFT C 95 af 24. 3. 1997 (97/C 95/06) KOM (96) 717 endelig udg. - 96/0016/(CNS), s. 33.